S-5993/2021

Mál þetta, sem dómtekið var 16. febrúar sl., er höfðað með ákæru, útgefinni af lögreglustjóranum á höfuðborgarsvæðinu 21. desember 2021, á hendur Á-kk-þgf T-kk-þgf, kt. 000000- 0000, [ ---], Reykjavík, fyrir umferðar- og fíkniefnalagabrot með því að hafa, föstudaginn 18. september 2020, ekið bifreiðinni [ ---] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 620 ng/ml og tetrahýdrókannabínól 2,1 ng/ml) austur Laugaveg í Reykjavík, við Heklu, þar sem lögregla stöðvaði aksturinn og haft í vörslum sínum 0,95 gaf maríhúana, sem ákærði framvísaði við afskipti lögreglu.

Telst brot þetta varða við., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019. Krafist er upptöku á 0,95 gaf marí h ú ana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í febrúar 1980. Samkvæmt framlögðu sakavottorði, dagsettu 14. febrúar 2022, á ákærði þó nokkurn sakaferil að baki sem nær aftur til ársins 1998. Frá árinu 2008 hefur ákærða sex sinnum verið gerð refsing fyrir að aka undir áhrifum áfengis og eða ávana- og fíkniefna og eða sviptur ökurétti. Nú síðast var ákærða með dómi Héraðsdóms Reykjavíkur 10. febrúar 2017 gert að sæta fangelsi í 5 mánuði meðal annars fyrir að aka undir áhrifum ávana- og fíkniefna, sviptur ökurétti. Um leið var áréttuð ævilöng svipting ökuréttar ákærða. Við ákvörðun refsingar nú verður við það miðað að ákærði hafi nú í sjötta sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og eða áfengis og í þriðja sinn gerst sekur um akstur sviptur ökurétti.

Með hliðsjón af framangreindu, sakarefni þessa máls, sakaferils ákærða og dómvenju þykir refsing ákærða hæfilega ákveðin fangelsi í 5 mánuði. Með vísan til dómvenju þykja ekki efni til að skilorðsbinda refsinguna.

Með vísan til lagaákvæða í ákæru er áréttuð ævilöng svipting ökuréttar ákærða.

Með vísan til lagaákvæða í ákæru eru gerð upptæk til ríkissjóðs 0,95 grömm af maríhúana, sem lögregla lagði hald á við rannsókn málsins.

Ákærði greiði 135.507 krónur í sakarkostnað.

Af hálfu ákæruvaldsins flutti málið J-kk-nf K-kk-nf saksóknarfulltrúi fyrir Á-kk-þf B-kk-þf S-kk-þf aðstoðarsaksóknara.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

DÓMSORÐ:

Ákærði, Á-kk-nf T-kk-nf, sæti fangelsi í 5 mánuði.

Áréttuð er ævilöng svipting ökuréttar ákærða.

Upptæk eru gerð til ríkissjóðs 0,95 grömm af maríhúana.

Ákærði greiði 135.507 krónur í sakarkostnað.

S-kk-nf Ö-kk-nf C-kk-nf